als_Latn dik_Latn sag_Latn
Kryeministri grek, Alexis Tsipras do të mbajë të mërkurën në Bruksel bisedime për borxhin e vendit të tij. Tsipras, lider i partisë radikale të krahut të majtë Syriza, fitoi zgjedhjet greke më 25 janar në një platformë që refuzonte trojkën dhe betohej të nxirrte Greqinë nga masat shtrënguese të kursimit, të imponuara nga huadhënësit ndërkombëtarë. Sipas Syrizës, kushtet e borxhit të vëna nga BE dhe FMN kanë rrënuar Greqinë duke nxitur papunësinë dhe nuk ia kanë dalë të ulin borxhin publik. Greqia ka ende një borxh prej 315 miliardë euro, sa 175 për qind të prodhimit të brendshëm bruto. Programi aktual i kredive të Greqisë mbaron më 28 shkurt, ndërsa kryeministri i sapozgjedhur shpreson të rinegociojë borxhin. Vetëm se Gjermania duket se nuk ka ndër mend të lëshojë pe. Sipas analistëve, në një situatë normale, Greqia thjeshtë do të shpallte falimentin dhe do të negocionte me kreditorët krthimin e pjesshëm të borxhit. Por kjo marrëdhënie nuk është e tillë. Aktualisht Greqia nuk mund të veprojë në mënyrë të njëanëshme sepse nuk është në varësi të partnerëve të vet europianë vetëm për borxhet, por edhe bankat e saj janë nën varësi të drejtpërdrejtë të Bankës Qëndrore Europiane për para.
Në rast se Greqia shpall falimentin në mënyrë të njëanshme, automatikisht fondet për bankat greke shterrojnë dhe vendi përballet me shkatërrim të sistemit financiar. Rrjedhimisht, Greqia është nën varësi të mirëkuptimit të partnerëve të vet Europianë për të përfituar shtyrje të pagesave të boxheve ekzistuese, ulje të interesave të borxheve apo anulim të pjesshëm të borxhit. Shumë ekspertë besojnë se Greqia thjeshtë nuk ka mundësi t’i shlyejë këto borxhe dhe se realiteti është që partnerët e vet Europianë nuk kanë zgjidhje tjetër veçse të falin një pjesë e këtyre borxheve. Por partnerët Europianë besojnë se një falje borxhi do të shkatërrojë shansin për reforma, për luftë kundër korrupsionit apo për luftë kundër evazionit fiskal, gjë që në fund të fundit, mund të jetë edhe në dëm të vetë popullit grek dhe në kundërshtim me vetë premtimin e Syriza për të luftuar kundër kontrollit të pushtetit në Greqi nga grupimet e ndryshme të interesit.
1 Një flamur grek valvitet jashtë Këmbimit të Bursës së Athinës. (AP Photo/Petros Giannakouris )
2 Një punonjës i Këmbimit të Bursës së Athinës ecën poshtë ekraneve që tregojnë rritjen e çmimeve të bursës. (AP Photo/Petros Giannakouris )
3 Punonjësit ecin poshtë ekraneve që tregojnë rritjen e çmimeve të bursës në të gjelbër, djathtas, dhe të tjerat reflektohen në një panel qelqi që qëndron në hyrje të Këmbimit të Bursës të Athinës. (AP Photo/Petros Giannakouris )
4 Një burrë ecën pranë një posteri të një partie të vogël të krahut të majtë që lexon “Jo euros, stop pagesave, falje borxhi tani,” në Athinën qendrore. (AP Photo/Petros Giannakouris )
5 Një punëtor mban në dorë një ngrohës me gaz që duhet riparuar në sfond të një murali, Athinë. Muralet kanë shpërthyer në pjesë të kryeqytetit pas fillimit të krizës ekonomike. (AP Photo/Petros Giannakouris )
6 Rrënojat e tempullit Panteon të shekullit 5 para Krishtit në kodrën e Akropolit, të mbuluara nga pluhuri afrikan i sjellë prej erërave jugore, Athinë. (AP Photo/Lefteris Pitarakis)
7 Rrënojat e tempullit Panteon të shekullit 5 para Krishtit në kodrën e Akropolit, të mbuluara nga pluhuri afrikan i sjellë prej erërave jugore, Athinë. (AP Photo/Lefteris Pitarakis)
8 Turistët shohin rojet presidenciale greke të performojnë një marshim ceremonial në monumentin e ushtarit të panjohur përpara parlamentit në Athinë. (AP Photo/Petros Giannakouris)
9 Një i moshuar mban një çantë pazari teksa ecën në mes të tregut të frutave dhe perimeve në Athinë. (AP Photo/Petros Giannakouris )
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn